มูดีส์ชี้เครดิตไทยได้แรงหนุนจากฐานะการเงินที่แข็งแกร่งของรัฐบาล
มูดีส์ชี้เครดิตไทยได้แรงหนุนจากฐานะการเงินที่แข็งแกร่งของรัฐบาล
28 พ.ค. 2558

มูดีส์ อินเวสเตอร์ส เซอร์วิส เปิดเผยว่า เครดิตของประเทศไทยได้รับปัจจัยสนับสนุนจากสถานะทางการเงินที่แข็งแกร่งอย่างมากของรัฐบาล ดังจะเห็นได้จากต้นทุนการระดมทุนที่อยู่ในระดับต่ำ และโครงสร้างหนี้ที่เหมาะสม
ความแข็งแกร่งด้านศักยภาพในการจัดการหนี้สินของรัฐบาลเป็นผลมาจากนโยบายการเงินและการบริหารจัดการหนี้เชิงรุกและมีความน่าเชื่อถือ ขณะที่ทุนสำรองเงินตราต่างประเทศที่ระดับสูงของไทยได้ช่วยชดเชยปัจจัยลบจากต่างประเทศ ส่วนความหลากหลายทางเศรษฐกิจก็เป็นจุดแข็งอีกประการหนึ่งในด้านเครดิตของไทย
แม้ว่าเหตุรัฐประหารเมื่อวันที่ 22 พ.ค.2557 ได้ช่วยฟื้นเสถียรภาพทางการเมืองและลดความผันผวนทางเศรษฐกิจ แต่การเมืองภายในประเทศของไทยก็ยังมีการแบ่งขั้ว ประกอบกับการฟื้นตัวที่เชื่องช้าของดีมานด์จากต่างประเทศและข้อจำกัดในเรื่องการใช้จ่ายด้านการบริโภคของภาคเอกชน อันเนื่องมาจากหนี้ครัวเรือนที่อยู่ในระดับสูง ก็อาจจะส่งผลกระทบต่อแนวโน้มการขยายตัวของประเทศในช่วงปี 2558-2559 และถ้าไม่สามารถแก้ปัญหาเหล่านี้ได้ ปัญหาดังกล่าวก็อาจจะบ่อนทำลายความแข็งแกร่งด้านปัจจัยพื้นฐานของประเทศ